На пасяджэнні калегіі выступілі таксама іншыя ўдзельнікі мерапрыемства. Так, начальнік аддзела адукацыі, спорту і турызму Брэсцкага гарвыканкама А.М.Наскоў расказаў пра работу, звязаную з павышэннем якасці адукацыі ва ўстановах адукацыі горада; намеснік начальніка аддзела адукацыі, спорту і турызму Пінскага гарвыканкама Л.С.Былінская засяродзіла ўвагу на асаблівасцях і праблемах вывучэння прадметаў на павышаным узроўні; намеснік дырэктара па вучэбна-вытворчай рабоце Баранавіцкага дзяржаўнага прафесійнага ліцэя будаўнікоў В.А.Капчэўскі падзяліўся вопытам арганізацыі эфектыўнай пазабюджэтнай дзейнасці і падрыхтоўкі кадраў, запатрабаваных на сучасным рынку працы. Старшыня Баранавіцкай гарадской арганізацыі Беларускага прафсаюза работнікаў адукацыі і навукі Т.В.Шукала гаварыла пра ролю сацыяльнага партнёрства ў забеспячэнні камфортных умоў працы педагогаў, а рэктар Брэсцкага абласнога ІРА Ю.А.Іваноў вёў гаворку пра павышэнне кваліфікацыі педработнікаў і якаснае паляпшэнне работы ў гэтым кірунку.